Da Johannis war friara Schuirat und is anno 2000 Owabuagamoasta vo Hermannstadt worn, obwoi de Saksn do blos mehr a guats Prozent vo de Einwohna ausmachan. Er hots gschafft, dass Hermannstadt 2007 zsam mit Luxemburg Kultuahauptstod vo Eiropa worn is. Nochdem a dreimoi wiedagwejt worn is, is a im Juni 2014 Vorsitznda vo da Nationalliberaln Partei (PNL) worn und hot fias Staatspresidentnamt kandidiat. Sei eigntliche Oaganisation, as Demokratische Forum vo de Deitschn in Rumänien (DFDR), is nämli koa anerkannte Partei und hätt koan Kandidatn aufstejn derfa.